钦定古今图书集成/明伦汇编/氏族典/第267卷 > 王宾
## 钦定古今图书集成/明伦汇编/氏族典/第267卷 > 王宾

按《宋史王宾传》：“宾，许州许田人。小心谨愿，年十馀，事
宣祖左右。太平兴国初，补东头供奉官、亳州监军，迁
仪鸾副使。七年，改洛苑使。会汴漕壅滞，军食不给，诏
别置水陆发运两司，以宾有心计，令领演州刺史，与
儒州刺史许昌裔同掌其事。凡四年，储积增羡，号为
称职。俄改右神武将军。以度支使张逊荐，命宾护黎”
阳军，兼领黄、御两河发运事，俄兼河北水陆路转运
使。贝州兵屯无壁垒，分寓邸肆，宾选隙地筑舍千二
百馀以处之。优诏褒美，召为右羽林军大将军。淳化
四年，出知扬州。至道元年，卒。